Adresa: Bulevar Svetog Petra

Cetinjskog br. 130

81000 Podgorica, Crna Gora

tel: +382 20 234 197

www.gov.me/mmp

Crna Gora

Ministarstvo ljudskih i manjinskih prava

Broj: 01-056/25-413 11. april 2025. godine

|  |
| --- |
| **UPUTSTVO**  **za učesnike**  **JAVNIH KONKURSA**  **za raspodjelu sredstava za finansiranje**  **projekata i programa nevladinih organizacija**  **u oblastima:**   1. Zaštita i promovisanje prava manjinskih naroda i drugih manjinskih nacionalnih zajednica 2. Zaštita lica sa invaliditetom 3. Rodna ravnopravnost 4. Zaštita i promovisanje ljudskih i manjinskih prava, zaštita prava Roma/Romkinja i Egipćana/Egipćanki 5. Zaštita i promovisanje ljudskih i manjinskih prava- zaštita i unapređenje ljudskih prava LGBTI osoba u Crnoj Gori 6. Zaštita i unapređenje ljudskih i manjinskih prava- interkulturalizam |
| Datum objavljivanja konkursa: petak, 11. april 2025. godine |
| Rok za podnošenje prijava na konkurs: ponedeljak, 12. maj 2025. godine |

**Sadržaj**

[1. OPŠTE INFORMACIJE O KONKURSU 3](#_Toc140835397)

[1.1. Uvod 3](#_Toc140835398)

[1.2. Ciljevi konkursa 4](#_Toc140835399)

[1.3. Finansijski okvir 6](#_Toc140835400)

[2. PROPOZICIJE KONKURSA 7](#_Toc140835401)

[2.1. Ko može da podnese prijavu na javni konkurs 7](#_Toc140835402)

[2.2. Partneri i saradnici 7](#_Toc140835403)

[2.3. Vremenska i teritorijalna određenja/ograničenja 8](#_Toc140835404)

[2.4. Prihvatljive/neprihvatljive projektne/programske aktivnosti 8](#_Toc140835405)

[2.5. Prihvatljivi/neprihvatljivi troškovi 13](#_Toc140835406)

[3. PRIJAVA NA JAVNI KONKURS 14](#_Toc140835407)

[3.1. Sadržaj prijave 14](#_Toc140835408)

[3.2. Prilozi – obavezna dokumentacija uz prijavu 14](#_Toc140835409)

[3.3. Gdje, kada i kako podnijeti prijavu na javni konkurs 15](#_Toc140835410)

[4. PROVJERA PRIJAVLJENIH PROJEKATA/PROGRAMA 16](#_Toc140835411)

[4.1. Administrativna provjera prijava 16](#_Toc140835412)

[4.2. Objavljivanje Liste NVO koje nijesu dostavile urednu i potpunu prijavu 16](#_Toc140835413)

[5. BODOVANJE I RANGIRANJE PROJEKATA/PROGRAMA 17](#_Toc140835414)

[5.1. Bodovanje od strane nezavisnih procjenjivača 17](#_Toc140835415)

[5.2. Utvrđivanje Rang liste projekata/programa 18](#_Toc140835416)

[5.3. Revidiranje budžeta 19](#_Toc140835417)

[6. ODLUKA O RASPODJELI SREDSTAVA I ZAKLJUČIVANJE UGOVORA 19](#_Toc140835418)

# OPŠTE INFORMACIJE O KONKURSU

## Uvod

Svrha ovog uputstva je davanje smjernica zainteresovanim nevladinim organizacijama, kao potencijalnim učesnicima Javnih konkursa za raspodjelu sredstava za finansiranje projekata i programa nevladinih organizacija u 2025. godini u sljedećim oblastima:

1. Zaštita i promovisanje prava manjinskih naroda i drugih manjinskih nacionalnih zajednica;
2. Zaštita lica sa invaliditetom;
3. Rodna ravnopravnost;
4. Zaštita i promovisanje ljudskih i manjinskih prava, zaštita prava Roma/Romkinja i Egipćana/Egipćanki;
5. Zaštita i promovisanje ljudskih i manjinskih prava- zaštita i unapređenje ljudskih prava LGBTI osoba u Crnoj Gori; i
6. Zaštita i unapređenje ljudskih i manjinskih prava – Interkulturalizam.

koje Javne konkurse su objavile Komisije Ministarstva ljudskih i manjinskih prava dana 11. aprila 2025. godine.

Odlukom o utvrđivanju prioritetnih oblasti od javnog interesa i visine sredstava za finansiranje projekata i programa nevladinih organizacija u 2025. godini („Službeni list CG“, broj 127/24), utvrđene su prioritetne oblasti u kojima će se iz Budžeta Crne Gore u 2025. godini finansirati projekti i programi koje realizuju nevladine organizacije.[[1]](#footnote-1) Zakonom o budžetu Crne Gore za 2025. godinu („Službeni list CG“, broj 11/25) opredijeljena su sredstva za finansiranje projekata i programa nevladinih organizacija.

U skladu s navedenim, Komisije Ministarstva ljudskih i manjinskih prava objavile su šest (6) Javnih konkursa, pod sljedećim nazivima:

1. „Integracija sa identitetom“;
2. „Dosljedno protiv diskriminacije“;
3. „Podrška inicijativama za unapređenje rodne ravnopravnosti“;
4. „Podrška romskoj i egipćanskoj populaciji za punu uključenost u crnogorsko društvo“;
5. „Zaštićeni i slobodni“ i
6. „Crna Gora – zemlja interkulture: Interkulturalizmom do socijalne kohezije i inkluzivnog društva“.

## Ciljevi konkursa

**Strateški ciljevi čijem će ostvarenju doprinijeti projekti/programi nevladinih organizacija u 2025. godini, u oblasti Zaštita i promovisanje prava manjinskih naroda i drugih manjinskih nacionalnih zajednica, su sljedeći:**

1. Unaprijeđeni vaninstitucionalni oblici podrške pripadnicima/cama manjinskih naroda i drugih manjinskih nacionalnih zajednica u borbi protiv diskriminacije;
2. Zaštita i ostvarivanje prava manjinskih naroda i drugih manjinskih nacionalnih zajednica, i povećanje nivoa znanja o načinima ostvarivanja njihovih prava u Crnoj Gori;
3. Zaštita i ostvarivanje prava manjinskih naroda i drugih manjinskih nacionalnih zajednica u oblastima informisanja, kulture, tradicije i maternjeg jezika;
4. Podići nivo svijesti pripadnika/ca manjinskih naroda i drugih manjinskih nacionalnih zajednica i opšte javnosti o statusu, pravima i obavezama manjinskih naroda i drugih manjinskih nacionalnih zajednica;
5. Implementirati antidiskriminacione kampanje, za smanjivanje etničke distance;
6. Sistemski pristup iskorjenjivanja stereotipa i predrasuda prema pripadnicama/cama manjinskih naroda i drugih manjinskih nacionalnih zajednica;
7. Pratiti ključne indikatore koji se tiču mjerenja stepena etničkog distanciranja i međunarodnih odnosa u Crnoj Gori.

Predlog projekta/programa mora obuhvatiti aktivnosti kojima se doprinosi ispunjavanju najmanje jednog od navedenih ciljeva.

**Strateški ciljevi čijem će ostvarenju doprinijeti projekti/programi nevladinih organizacija u 2025. godini, u oblasti Zaštita lica sa invaliditetom, su sljedeći:**

1. Podizanje nivoa svijesti i znanja o uvažavanju prava lica sa invaliditetom, bez diskriminacije u skladu sa Konvencijom UN-a o pravima lica sa invaliditetom;
2. Praćenje implementacije preporuka iz Analize usklađenosti crnogorskog zakonodavstva sa Zakonom o zabrani diskriminacije lica sa invaliditetom i Konvencijom UN-a i preporuka Komiteta UN koji se odnose na oblasti: jednakosti i nediskriminacije, žene sa invaliditetom, djecu sa smetnjama ili teškoćama u razvoju, podizanje svijesti i učešće u političkom i javnom životu, jednako priznanje pred zakonom, pristup pravdi, sloboda izražavanja i mišljenja i pristup informacijama i Strategije za zaštitu lica sa invaliditetom od diskriminaciije i promociju jednakosti za period 2022-2027. godine;
3. Prioritetni problemi u oblasti zaštite lica sa invaliditetom od diskriminacije i promocije jednakosti, koji se planiraju rješavati finansiranjem projekata/programa nevladinih organizacija su:

* nedovoljan stepen realizacije prporuka Komiteta UN-a o pravima lica sa invaliditetom (CRPD/C/MNE CO/1) u oblastima: jednakost i nediskriminacija, (čl.5) žene sa invaliditetom (čl.6), djeca sa smetnjama ili teškoćama u razvoju (čl.7), podizanje svijesti (čl.8); jednako priznanje pred zakonom (čl.12); pristup pravdi (čl.13); sloboda izražavanja i mišljenja i pristup informacijama (čl.21), učešće u političkom i javnom životu (čl.29); širenje informacija.
* nizak nivo usklađenosti crnogorskog zakonodavstva sa Zakonom o zabrani diskriminacije lica sa invaliditetom i Konvencijom UN-a o pravima lica sa invaliditetom.

Predlog projekta/programa mora obuhvatiti aktivnosti kojima se doprinosi ispunjavanju najmanje jednog od navedenih ciljeva.

**Strateški ciljevi čijem će ostvarenju doprinijeti projekti/programi nevladinih organizacija u 2025. godini, u oblasti Rodna ravnopravnost, su sljedeći:**

1. Unaprijediti primjenu postojećeg normativnog okvira na sprovođenju politike rodne ravnopravnosti i zaštitu od diskriminacije po osnovu pola i roda;
2. Unaprijediti politike u oblasti obrazovanja, kulture i medija kako bin se smanjio nivo stereotipa i predrasuda prema prema ženama i osobama drugačijih polnih i rodnih identiteta;
3. Povećati nivo učešća žena i osoba drugačijih polnih i rodnih identiteta u oblastima koje omogućavaju pristup prirodnim i društvenim resursima i dobrobiti od korišćenja resursa.

Predlog projekta/programa mora obuhvatiti aktivnosti kojima se doprinosi ispunjavanju najmanje jednog od navedenih ciljeva.

**Strateški ciljevi čijem će ostvarenju doprinijeti projekti/programi nevladinih organizacija u 2025. godini, u oblasti Zaštita i promovisanje ljudskih i manjinskih prava, zaštita prava Roma/Romkinja i Egipćana/Egipćanki, su sljedeći:**

1. Poboljšanje socio-ekonomskog i pravnog položaja Roma i Egipćana u Crnoj Gori, kroz izgradnju inkluzivnog i otvorenog društva zasnovanog na borbi i eliminisanju svih oblika diskriminacije, anticiganizma i siromaštva;
2. Smanjiti nivo siromaštva, socijalne ekskluzije i postojećeg socio-ekonomskog jaza između romske i egipćanske populacije i većinskog stanovništva;
3. Unaprijediti dostupnost, efektivnost i kvalitet obrazovanja za sve pripadnike romske i egipćanske zajednice;
4. Obezbjediti pristup kvalitetnom i održivom zapošljavanju za pripadnike romske i egipćanske zajednice;
5. Unaprijeđenje položaja romske i egipćanske zajednice kroz rješavanje pitanja građanskog statusa i posjedovanja ličnih dokumenata;
6. Obezbeđenje socijalne i pravne zaštite romske i egipćanske djece od nasilja u porodici, dječjeg braka i prosjačenja.

Predlog projekta/programa mora obuhvatiti aktivnosti kojima se doprinosi ispunjavanju najmanje jednog od navedenih ciljeva.

**Strateški ciljevi čijem će ostvarenju doprinijeti projekti/programi nevladinih organizacija u 2025. godini, u oblasti Zaštita i promovisanje ljudskih i manjinskih prava- zaštita i unapređenje ljudskih prava LGBTI osoba u Crnoj Gori, su sljedeći:**

1. Stvoreni društveni uslovi u kojima se LGBTIQ osobe osjećaju značajno prihvaćenije a njihovi potencijali znatno više dolaze do izražaja ;
2. LGBTIQ osobe se osjećaju ohrabrenije da traže i ostvaruju svoja prava iz domena zdravstvene i socijalne zaštite, rada i zapošljavanja ;

Predlog projekta/programa mora obuhvatiti aktivnosti kojima se doprinosi ispunjavanju najmanje jednog od navedenih ciljeva.

**Strateški ciljevi čijem će ostvarenju doprinijeti projekti/programi nevladinih organizacija u 2025. godini, u oblasti Zaštita i unapređenje ljudskih i manjinskih prava – Interkulturalizam, su sljedeći:**

CILJ 1: Jačanje institucionlanog okvira za poboljšanje funkcionalnosti i učinkovitosti za razvoj interkulturalizma na svim nivoima vlasti

CILJ 2: Promocija i jačanje interkulturalnosti u obrazovanju

CILJ 3: Unaprijeđenje informisanja javnosti o interkulturalizmu i društvenoj koheziji putem medija

CILJ 4: Unaprijeđenje promocije interkulturalizma i društvene kohezije u oblasti kulture i drugim društvenim oblastima

CILJ 5: Unapređenje i promocija interkulturalizma u oblasti kulturne, javne diplomatije i ekološke diplomatije za održivi razvoj

Predlog projekta/programa mora obuhvatiti aktivnosti kojima se doprinosi ispunjavanju najmanje jednog od navedenih ciljeva.

## Finansijski okvir

|  |  |  |  |  |
| --- | --- | --- | --- | --- |
| **UKUPAN IZNOS, NAJNIŽI IZNOS I NAJVIŠI IZNOS KOJI SE MOŽE RASPODIJELITI JAVNIM KONKURSIMA** | | | | |
| **Naziv i broj javnog konkursa** | **Oblast** | **Ukupan iznos sredstava koji se može raspodijeliti** | **Najniži iznos sredstava koji se može raspodijeliti** | **Najviši iznos sredstava koji se može raspodijeliti** |
| Integracija sa identitetom  06-056/25-327/8 | Zaštita i promovisanje prava manjinskih naroda i drugih manjinskih nacionalnih zajednica | 400.000,00 € | 15,000.00 € | 25,000.00 € |
| Dosljedno protiv diskriminacije  01-056/25-326/8 | Zaštita lica sa invaliditetom | 579.400,97 € | 15,000.00 € | 30,000.00 € |
| Podrška inicijativama za unapređenje rodne ravnopravnosti  08-056/25-325/8 | Rodna ravnopravnost | 170.000,00 € | 7,000.00 € | 14,000.00 € |
| Podrška romskoj i egipćanskoj populaciji za punu uključenost u crnogorsko društvo  09-056/25-328/8 | Zaštita i promovisanje ljudskih i manjinskih prava, zaštita prava Roma/Romkinja i Egipćana/Egipćanki | 363,317.62 € | 15,000.00 € | 25,000.00 € |
| Zaštićeni i slobodni  05-056/25-330/8 | Zaštita i promovisanje ljudskih i manjinskih prava- zaštita i unapređenje ljudskih prava LGBTI osoba u Crnoj Gori | 250,000.00 € | 10,000.00 € | 20,000.00 € |
| Crna Gora – zemlja interkulture: Interkulturalizmom do socijalne kohezije i inkluzivnog društva  07-056/25-329/8 | Zaštita i unapređenje ljudskih i manjinskih prava – Interkulturalizam | 240,000.00 € | 10,000.00 € | 20,000.00 € |

Javnim konkursom se **finansiraju** projekti/programi nevladinih organizacija što znači da nevladina organizacija može tražiti **100%** sredstava potrebnih za realizaciju projekta, odnosno programa (ukoliko je taj iznos u okviru postavljenog minimuma i maksimuma). Projekat/program nevladine organizacije se, po pravilu, finansira u iznosu koji **ne može biti manji od 80% od iznosa sredstava navedenog u prijavi na javni konkurs**.

# PROPOZICIJE KONKURSA

## Ko može da podnese prijavu na javni konkurs

**Prijavu na Javni konkurs može podnijeti NVO koja je:**

* upisana u Registar nevladinih organizacija prije objavljivanja ovog konkursa;
* kroz ciljeve i/ili djelatnosti u Statutu ima utvrđene djelatnosti i ciljeve u oblasti za koju se prijavljuje na Javni konkurs;
* se ne nalazi u registru kaznene evidencije;
* predala poreskom organu prijavu za prethodnu (2024.) fiskalnu godinu (bilans stanja i bilans uspjeha).
* Je u prethodne tri godine (2022., 2023., ili 2024. godine) sprovela istraživanje, izradila dokument, organizovala skup ili realizovala projekat/program u oblasti za koju se prijavljuje na Javni konkurs.

Ukoliko su vršene izmjene i dopune Statuta NVO, ta NVO je obavezna da dostavi fotokopiju rješenja nadležnog organa o izmjeni i dopuni Statuta.

Uvjerenje iz registra kaznene evidencije nije potrebno da se dostavlja, jer će isto Ministarstvo ljudskih i manjinskih prava pribaviti od nadležnog organa službenim putem.

Na ovaj konkurs nevladina organizacija može prijaviti najviše **dva** projekta/programa, ali joj se **mogu dodijeliti sredstva samo za jedan projekat/program.** Takođe, ta nevladina organizacija može biti **i partner na samo jednom projektu/programu** u okviru jednog Javnog konkursa**.**

## Partneri i saradnici

Nevladina organizacija – podnosilac prijave na Javni konkurs, može se opredijeliti da sprovodi projekat/program samostalno ili **u partnerstvu s drugom nevladinom organizacijom**. Dakle, **partner može biti isključivo nevladina organizacija i to se navodi u posebnom dijelu prijavnog obrasca**.

Ministarstvo podstiče prijavljivanje partnerskih projekata/programa, posebno s nevladinim organizacijama koje su u smislu operativnih i finansijskih kapaciteta manje razvijene od nevladine organizacije koja se prijavljuje na Javni konkurs.

Pored podnosioca prijave i partnera, **u projektu/programu mogu učestvovati i saradnici** (npr. javne ustanove, organizacije, organi lokalne uprave i drugi subjekti). Saradnici su pravna lica koja imaju određenu ulogu u projektu, ali ne mogu dobiti sredstva iz budžeta projekta. Sa saradnicima je potrebno zaključiti sporazum o saradnji u realizaciji projekta ili tražiti saglasnost/mišljenje/preporuku ili drugi odgovarajući akt institucije s kojom će se sarađivati na projektu/programu.

Ministarstvo podstiče prijavljivanje projekata/programa kojima nevladine organizacije ostvaruju saradnju s javnim ustanovama i drugim subjektima i kojima doprinose jačanju i intenziviranju međusektorskog povezivanja.

U realizaciji projektnih aktivnosti nevladina organizacija mora osigurati poštovanje načela jednakih mogućnosti, ravnopravnosti polova i nediskriminacije.

## Vremenska i teritorijalna određenja/ograničenja

Finansiraće se projekti/programi čije je trajanje najduže **12 mjeseci**. Dakle, ukoliko nevladina organizacija podnese prijavu programa (koji, shodno Zakonu, traje najduže tri godine), ovim konkursom se može finansirati maksimalno jedna godina programa.

Optimalno je da se realizacijom aktivnosti započne u određenom trenutku **nakon potpisivanja ugovora**. Imajući u vidu dinamiku sprovođenja konkursa, **preporučuje se da se projekti realizuju tokom 2025. godine** i do sredine 2026. godine.

Finansiraće se projekti/programi čije se aktivnosti realizuju **na području Crne Gore.**

Što se tiče teritorijalnog određenja realizacije aktivnosti, treba imati u vidu da je Uredbom o finansiranju projekata i programa nevladinih organizacija u oblastima od javnog interesa („Službeni list CG“, broj 13/18) propisano posebno mjerilo– „**doprinos projekta, odnosno programa ostvarivanju javnog interesa na sjeveru i u nerazvijenim opštinama**[[2]](#footnote-2)“**,** koje se može bodovati **do pet bodova**, kao i mjerilo„**doprinos projekta, odnosno programa regionalnom razvoju kroz korišćenje turističkih kapaciteta na sjeveru i u nerazvijenim opštinama (organizovanje obuka, seminara, radionica, okruglih stolova)**“**,** koje se takođe može bodovati **do pet bodova.**

## Prihvatljive/neprihvatljive projektne/programske aktivnosti

**Popis projektnih/programskih aktivnosti koje su prihvatljive/neprihvatljive za finansiranje, u ovom uputstvu daje se ilustrativno, kao orijentir.**

**Prihvatljive aktivnosti** za finansiranje po javnom konkursu za oblast Zaštita i promovisanje ljudskih i manjinskih prava i drugih manjinskih nacionalnih zajednica u 2025. godini su:

* Kampanja u cilju smanjivanja etničke distance prema manjinskim narodima i drugim manjinskim nacionalnim zajednicama;
* Jačanje informisanosti ukupne javnosti o pravima manjinskih naroda i drugih manjinskih nacionalnih zajednica;
* Edukacija o manjinskim pravima u oblasti informisanja, kulture, tradicije, obrazovanja, upotrebe manjinskih jezika;
* Organizovanje događaja, edukacija, kampanja u cilju borbe protiv svih oblika rasne ili nacionalne diskriminacije;
* Edukacije i kampanje o eliminaciji stereotipa i predrasuda na osnovu nacionalne pripadnosti;
* Kampanja za podizanje nivoa svijesti o zabrani diskriminacije u oblastima informisanja na maternjem jeziku, kulturi,tradiciji, obrazovanju, upotrebi maternjih jezika;
* Organizovanje događaja, edukacija/kampanja u cilju promocije posebnosti manjinskih naroda i drugih manjinskih nacionalnih zajednica;
* Manifestacije posvećene očuvanju kulture i identiteta manjinskih naroda i drugih manjinskih nacionalnih zajednica;
* Monitoring istraživanja na temu manjinskih prava i obaveza, shodno zakonu o manjinskim pravima i slobodama;
* Jačanje informisanosti medija o očuvanju i unapređenju prava manjinskih naroda i drugih manjinskih nacionalnih zajednica.

**Prihvatljive aktivnosti** za finansiranje po javnom konkursu za oblast Zaštita lica sa invaliditetom su:

* organizovanje edukacija za predstavnike medija o pravima lica sa invaliditetom (sa akcentom na korišćenje adekvatne terminologije prilikom medijskog izvještavanja i promociji jednakosti lica sa invaliditetom);
* organizovanje seminara za predstavnike/ce javnih i privatnih medija o poznavanju Konvencije UN o pravima lica sa invaliditetom sa posebnim akcentom na pristupu zasnovanom na ljudskim pravima prema invaliditetu;
* organizovanje edukacija za kreatore politika i javnosti uopšte u cilju podizanja svijesti o pravima osoba sa invaliditetom;
* analiza usklađenosti crnogorskog zakonodavstva sa Zakonom o zabrani diskriminacije lica sa invaliditetom i Konvencijom UN-a o pravima lica sa invaliditetom;
* organizovanje edukacija predstavnika građanskih i prekršajnih sudova, tužilaštva, predstavnika uprave policije i inspekcijskih organa, lica sa invaliditetom o mehanizmima zaštite od diskriminacije lica sa invaliditetom;
* organizovanje konferencije na temu „Zabrana višestruke i višesektorske diskriminacije lica sa invaliditetom“;
* organizovanje konferencije na temu „Razumno prilagođavanje i univerzalni dizajn“;
* sprovođenje istraživanja o položaju žena sa invaliditetom i djevojčica sa smetnjam/teškoćama u razvoju u Crnoj Gori razvrstanu prema starosnoj dobi, geografskoj oblasti, vrsti oštećenja, porodičnoj situaciji i mjestu boravka (ustanova ili briga o zajednici), i njihove diskriminacije u svim oblastima;
* aktivnosti koje doprinose borbi protiv višestrukih i ukrštenih oblika diskriminacije sa kojim se suočavaju žene sa invaliditetom i djevojčice sa smetnjama/teškoćama u razvoju;
* aktivnosti koje doprinose smanjenju diskriminacije djece sa smetnjama/teškoćama u razvoju sa posebnim akcentom na djecu koja su u riziku od intersekcijske diskriminacije;
* sprovođenje istraživanja javnog mnjenja o nivou diskriminacije lica sa invaliditetom u Crnoj Gori u različitim oblastima i shodno različitim parametrima (pol, starost, geografsko područje, vrsta invaliditeta, nivo obrazovanja);
* aktivnosti (istraživanje, kampanje, edukacije…) koje će dorinijeti uključivanju lica sa invaliditetom u politički i javni život bez diskriminacije;
* aktivnosti koje će doprinijeti sprječavanju i otklanjanju višestruke i/ili intersekcijske diskriminacije lica sa invaliditetom, sa posebnim akcentom na pripadnike manjinskih naroda, i osigura jednak pristup svim pravima iz Konvecije UN o pravima lica sa invaliditetom;
* organizovanje okruglih stolova, radionica i seminara za lica sa invaliditetom i njihovih porodica u lokalnim zajedicama uz učešće predstavnika NVO i građana na temu “Jednake mogućnosti za sve članove društva”;
* organizovanje okruglih stolova, radionica i seminara za lica sa invaliditetom i njihovih porodica u lokalnim zajedicama uz učešće predstavnika NVO i građana na temu “Jednake mogućnosti za sve članove društva” – ukljanjanje arhitektonskih, administartivnih i drugih barijera koje onemogućavaju ravnopravan položaj lica sa invaliditetom u društvu;
* organizovanje sastanaka sa predstavnicima lokalnih samouprava i lokalnih nevladinih organizacija o implementaciji strategiije na lokalnom nivou.

**Prihvatljive aktivnosti** za finansiranje po javnom konkursu za oblast Rodne ravnopravnosti su:

* Organizovanje radionica za državne i lokalne službenike o ključnim konceptima rodne ravnopravnosti i orodnjavanju javnih politika – 4 obuke (minimum 150 učesnika/ca);
* Organizovanje radionica za državne i lokalne službenike o rodno odgovornom budžetiranju – 2 obuke (minimum 70 učesnika/ca);
* Organizovanje obuka za službenike/ce na državnom i lokalnom nivou o rodnoj analizi podataka, prikupljanju i obradi podataka o diskriminaciji u institucijama i koordinaciji institucija u sistemu zaštite od diskriminacije – 4 obuke (minimum 150 učesnika/ca);
* Organizovanje 2 javna događaja sa predstavnicima/ama sve tri grane vlasti, nevladinih organizacija, poslodavačkim organizacijama, sindikatima i medijima na kojima će se diskutovati o sprovođenju Nacionalne Strategije rodne ravnopravnosti i biti predstavljena istraživanja, publikacije, programi, preporuke i sl. koji su nastali kao rezultat njenog sprovođenja. Na kraju svakog javnog događaja, potrebno je sumirati zaključke i preporuke (minimum 70 učesnika/ca);
* Analize i istraživanja o rodnoj izbalansiranosti u procesu donošenja i kreiranja poltika i donošenju odluka (3 analize / istraživanja);
* Organizovanje 2 kampanje na temu zaštite od diskriminacije po osnovu pola i roda (minimum 70 učesnika/ca);
* Organizovanje 2 istraživanja po pitanju percepcije rodne ravnopravnosti i stepenu prisustva rodnih stereotipa u oblasti obrazovanja, kulture i medija;
* Organizovanje 3 radionice za predstavnike/ce medija o rodno odgovornom izvještavanju (minimum 50 polaznika/ca);
* Organizovanje 2 kampanje o suzbijanju rodno zasnovanog govora mržnje (minimum 80 učesnika/ca);
* Organizovanje 2 istraživanja o stepenu percepcije povjerenja građana/ki u institucije sistema.

**Prihvatljive aktivnosti** za finansiranje po javnom konkursu za oblast Zaštita i promovisanje ljudskih i manjinskih prava, zaštita prava Roma/Romkinja i Egipćana/Egipćanki u 2025. godini su:

* Projektno zapošljavanje/angazovanje osoba romske i egipćanske zajednice u privatnom sektoru,
* stručno osposobljavanje odraslih za određena zanimanja kod licenciranih ustanova, kao i motivacija i podrška građanima romske i egipcanske zajednice za redovno ili vanredno pohađanje/završetak srednje skole,
* Podrška građanima/građankama romske i egipćanske zajednice za polaganje kurseva stranih jezika, polaganje vozačkog ispita i sl.
* Edukacija/motivacija učenika romske i egipćanske populacije završnih razreda osnovnih škola da nastave svoje obrazovanje, odnosno upišu srednju školu uz projektno angazovanje mentora za učenike srednjih škola,
* Edukacije/kampanje roditelja, djece, žena, aktivistkinja romske i egipćanske populacije, službenika državne uprave o zaštiti od nasilja u porodici i dječijih/prinudnih/ugovorenih brakova, i prosjacenja na ulici,
* Podrška učenicima romske i egipćanske zajednice završnih razreda osnovne i srednje škole u učešću u organizovanim aktivnostima od strane škole i vannastavnim aktivnostima i društvenim događajima (matursko veče, ekskurzije i sl.),
* Organizovanje događaja, edukacija/kampanja u cilju borbe protiv svih oblika rasne ili etničke diskriminacije i anticiganizma,
* Realizacija ekološko-edukativnih radionica i akcija čišćenja naselja radi unapredjenja životne sredine i podizanja svijesti o značaju zaštite životne sredine;
* Aktivnosti usmjerene na transformaciju neformalnog u formalno zapošljavanje Roma/Romkinja i Egipćana/Egipćanki;
* Istraživanje socio – ekononomskog položaja Roma/Romkinja i Egipćana/Egipćanki u Crnoj Gori;
* Promovisanje bavljenja sportom i organizacija sportskih aktivnosti za djecu, učenike i studenate rosmke i egipćanske zajednice;
* Organizovanje inovativnih akcija, inicijativa i manifestacija sa ciljem pospješivanja aktivizma i volonterizma kod mladih Roma i Egipćana u njihovim lokalnim zajednicama;
* Sprovodjenje aktivnosti na unapređenju razvoja čitalačke, retoričke, matematičke, jezičke (strani jezici) i digitalne pismenosti učenika romske i egipćanske zajednice, kako bi se razvila njihova kreativnost i interesovanja za specifične oblasti;
* Promocija i unapređenje raznovrsnih oblika saradnje između Roma/Egipćana i lokalne zajednice, obrazovnih ustanova i omladinskih klubova;
* Pružanje besplatne pravne pomoći osobama koje nemaju riješen pravni status;
* Organizacija manifestacija posvećenih očuvanju kulture i identiteta Roma i Egipćana;

**Prihvatljive aktivnosti** za finansiranje po javnom konkursu za oblast  Zaštita i promovisanje ljudskih i manjinskih prava – zaštita i unapređenje ljudskih prava LGBTI osoba u Crnoj Gori u 2025. godini su:

* Akreditovati posebno dizajnirane obuke koje se odnose na jačanje kapaciteta nastavnog kadra i medicinskog osoblja za rad sa LGBTIQ populacijom.

Identifikovani i uklonjeni svi diskriminatorni sadržaji prema LGBTIQ osobama u udžbenicima i dopunskim nastavnim materijalima na svim nivoima obrazovanja

* Povećan nivo senzibilisanosti studenata/kinja Policijske akademije za LGBTIQ prava

LGBTIQ osobe osnažene za sopstveni kulturni izražaj

* Prevodi kapitalnih djela u oblasti queer istorije i kulture dostupni najširoj javnosti

Unaprijeđene incijative za podsticaj i razvoj LGBTIQ turizma

* Istraživanje o stepenu zadovoljstva LGBTIQ osoba senzibilisanošću državnih službenika/ca i namještenika/ca za LGBTIQ prava
* U saradnji sa državnim I lokalnim organima organizovati “Žive biblioteke” I Dan otvorenih vrata
* Nastaviti sa obukama voditelja/ki slučaja centrima za socijalni rad u cilju unaprjeđenja njihovih kapaciteta za rad sa LGBTIQ osobama.
* Nastaviti sa obukama policijskih službenika/ca, tužitelja/ki i sudija/tkinja primjene u oblasti odredaba koje regulišu krivična djela počinjena iz mržnje prema osjetljivim društvenim grupama (uključujući LGBTIQ zajednicu)
* Inicirati dijalog sa pravosudnim organima i definisati konkretne preporuke za uspostavljanje sistema za prikupljanje raščlanjenih podataka u vezi sa procesuiranim slučajevima zločina iz mržnje prema LGBTIQ osobama.
* Jačanje ljudskih kapaciteta unutar državnih institucija za sprovođenje za sprovođenje analiza i istraživanja na temu LGBTIQ prava.
* Senzibilisati zaposlene u organima lokalne samouprava za rad sa LGBTI osobama
* Uraditi analizu primjene Zakona o zabrani diskriminacije sa aspekta zaštite LGBTI osoba od diskriminacije
* Informisati LGBTI zajednicu o njihovim pravima u vezi sa krivično-pravnom i prekršajno-pravnom zaštitom od nasilja i diskriminacije
* Informisati LGBTI zajednicu o njihovim pravima iz Zakona o životnom partnerstvu lica istog pola

**Prihvatljive aktivnosti** za finansiranje po javnom konkursu za oblast Zaštita i promovisanje ljudskih i manjinskih prava – interkulturalizam u 2025. godini su:

* Radionice o interkulturnom dijalogu u školama i na univerzitetima: organizovanje serija radionica, diskusija i obuka koje će pomoći članovima/icama zajednica u razmjeni i saradnji da bolje razumiju principe interkulturalizma;
* Istraživanja i publikacije: sprovođenje istraživanja o interkulturalizmu; sa naročitim fokusom na mlade;
* Umjetnički i kulturni projekti: organizovanje umjetničkih i kulturnih projekata i kreativnih programa koji se bave temom etničkih i drugih distanci i sociokulturnom zbližavanju u formi likovnih izložbi, plesnih i pjesničkim večeri, pozirišnih izvedbi, performansa, radio-TV serijala, video i muzičkih produkcija itd.);
* Socijalni teatri i kreativni društveni eksperimenti za istraživanje i unapređenje kulture interbića, interkulturalne inteligencije i sposobnosti;
* Kampanje za osvješćivanje javnosti koje će podizati svijest o važnosti suživota, solidarnosti i su-odgovornosti za zajedničku budućnost;
* Koncipiranje i realizovanje inovativnih programa koji doprinose sistemskom pristupu kulturi kao polju ostvarivanja vizije i vrijednosti interkulturalizma te umanjenju stereotipa u domenu kulture (istraživanje, debate, izrada strategija, edukativni skupovi itd), kao i drugih programa koji imaju kohezivnu inter-političku komponentu;
* Organizovanje kampanja u obrazovnim institucijama i medijima;
* Organizovanje filozofskih diskusija, javnih dijaloga, salona i simpozijuma, foruma i akademskih konferencija posvećenih kulturi interbića, interkulturi, interkulturalnosti i interkulturalizmu;
* Edukativni kampovi za mlade “Interkulturni dijalog i društvena kohezija” sjeverni, centralni i južni region Crne Gore i međuregionalne razmjene;
* Istraživanje najboljih obrazovnih praksi i izrada obrazovnih programa i prijedloga kurikuluma iz oblasti interkulturalizma;
* Istraživanje crnogorske dijaspore i fenomena interkulturalizma u dijaspori iz različitih djelova svijeta i razvijanje razmjene iskustava i znanja u kontinuitetu;
* Serijal predavanja u školama i na univerzitetima uz propratne aktivnosti kao piknik za mlade, otvoreni mikrofon, performansi i mini okrugli stolovi za mlade: Kultivisanje interkulture kao kulture interbića;
* Podsticanje spremnosti za budućnost i vještina kreiranja budućnosti po principima interkulturalizma zasnovanim na univerzalnim ljudskim pravima i odgovornostima i univerzalnim humanističkim vrijednostima;
* Podsticanje kulturne raznolikosti kroz osnaživanje kulturne djelatnosti na temu interkulturalnosti i kulture interbića;
* Programi i događaji za interrodnu, intergeneracijsku, interdisciplinarnu, internacionalnu razmjenu za razvoj interkulturalizma;
* Jačanje neformalne amaterske i alternativne scene i savremenih kreativnih praksi različitih etniciteta u Crnoj Gori i regionu kroz razmjenu, saradnju i partnerstva;
* Podsticanje zaštite kulturne baštine različitih stvaralačkih izraza kroz prizmu savremene istorije Crne Gore (muzika, ples, nošnja, književnost, jezik i njegovo očuvanje kroz različite forme zapisa (video, fotografija, monografija, likovne umjetnosti);
* Podsticanje zaštite bio diverziteta i kulturnog diverziteta Crne Gore kao vitalnih stubova društvenog razvoja;
* Programi, performansi, kampanje, akcije za zdravu prirodnu sredinu i zdravu društvenu sredinu
* Promovisanje Crne Gore kao zemlje interkulture kroz društvene eksperimente, inovativne razmjene, kreativne konkurse
* Programi, kampanje, performansi, kreativni izrazi za promociju jedinstva u raznolikosti, pripadanja čovječanstvu i planetarnoj pripadnosti.

Prihvatljivim će se smatrati i druge aktivnosti za koje se ocijeni da doprinose ostvarenju ciljeva konkursa, a neprihvatljivim aktivnosti koje nedovoljno ili nikako ne doprinose ostvarenju ciljeva konkursa i koje nijesu usmjerene na odgovarajuće korisnike.

## Prihvatljivi/neprihvatljivi troškovi

Sredstvima dobijenim na ovom konkursu mogu se **finansirati samo stvarni i prihvatljivi troškovi nastali realizacijom projekta/programa** u periodu određenom konkursom.

Treba voditi računa da se **prihvatljivi troškovi moraju planirati na osnovu stvarnih troškova, te da pri izvještavanju moraju biti opravdani odgovarajućom dokumentacijom (ugovori, računi, potpisne liste, fotografije i sl.).**

**U interesu nevladine organizacije je da planira realan i ekonomičan budžet za realizaciju projekta/programa**, maksimalno usklađen s vrstom i obimom predloženih aktivnosti.

Pri bodovanju projekta/programa ocjenjivaće se **usklađenost predloženog budžeta s planiranim aktivnostima i opravdanost traženog budžeta** (jesu li svi troškovi potrebni i povezani s projektnim aktivnostima, je li visina svakog troška opravdana tržišnim cijenama u Crnoj Gori, jesu li stavke budžeta ispravno unesene u projekat, je li navedeno jasno obrazloženje svake stavke troška, koji je ukupni odnos troškova i koristi projekta u odnosu na ciljeve i rezultate koji se planiraju postići).

**Prihvatljivim direktnim troškovima**, kao i u vezi s aktivnostima, smatraju se **troškovi koji su neposredno vezani za sprovođenje pojedinih aktivnosti** predloženog projekta/programa. **Indirektnim troškovima** smatraju se troškovi koji **nijesu direktno povezani** za realizaciju projekta/programa, ali **indirektno doprinose postizanju njegovih ciljeva, uz uslov da ti troškovi budu specificirani i obrazloženi u budžetu.**

**Kod sljedećih budžetskih stavki su postavljena** **procentualna ograničenja:**

|  |  |
| --- | --- |
| **Budžetska stavka** | **Maksimum** |
| DIREKTNI TROŠKOVI: PUTOVANJA | 30% |
| DIREKTNI TROŠKOVI: OPREMA I ROBA | 30% |
| INDIREKTNI TROŠKOVI: TROŠKOVI OBAVLJANJA OSNOVNE DJELATNOSTI (zakup prostora, knjigovodstvene usluge, trošak struje, telefona, interneta i dr.) | 10% |

Što se tiče projektnih aktivnosti koje se odnose na putovanja i nabavku opreme i robe, ovo ne mogu biti dominantne ili isključive aktivnosti projekta (pa samim tim ni troškovi), već moraju biti u kontekstu realizacije drugih aktivnosti. **Dakle, konkursom se neće finansirati projekti koji podrazumijevaju isključivo putovanja, odnosno nabavku opreme i robe, kao i isključivo te dvije aktivnosti zajedno.**

Naime, budžetska stavka PUTOVANJA može iznositi maksimalno 30% ukupnih sredstava traženih na ovom konkursu, isto kao i budžetska stavka OPREMA I ROBA.

Budžetska stavka INDIREKTNI TROŠKOVI – TROŠKOVI OBAVLJANJA OSNOVNE DJELATNOSTI (zakup prostora, knjigovodstvene usluge, trošak struje, telefona, interneta i dr.) može iznositi maksimum 10% ukupnih sredstava traženih na ovom konkursu.

# PRIJAVA NA JAVNI KONKURS

## Sadržaj prijave

**Prijava** na javni konkurs dostavlja se isključivo na propisanom obrascu.[[3]](#footnote-3)

**Obrazac prijave na javni konkurs** sadrži pet segmenata, koje nevladina organizacija treba pažljivo i precizno da popuni, i to:

1. **PRIJAVA NA JAVNI KONKURS**, koju čine tri seta podataka:
   1. PODACI O NEVLADINOJ ORGANIZACIJI KOJA SE PRIJAVLJUJE NA JAVNI KONKURS
   2. PODACI O PARTNERSKOJ NEVLADINOJ ORGANIZACIJI AKO SE NEVLADINA ORGANIZACIJA PRIJAVLJUJE NA JAVNI KONKURS ZAJEDNO SA PARTNERSKOM NEVLADINOM ORGANIZACIJOM (po potrebi dodati podatke za više partnera)
   3. PODACI O PROJEKTU/PROGRAMU NEVLADINE ORGANIZACIJE
2. **IZJAVA O NEPOSTOJANJU VIŠESTRUKOG FINANSIRANJA**
3. **IZJAVA O PARTNERSTVU**
4. **BUDŽET – troškovi realizacije projekta/programa**
5. **IZJAVA O ISTINITOSTI PODATAKA.**

**Propisani obrazac prilagođen je javnom konkursu** i objavljen je uz sami konkurs.

## Prilozi – obavezna dokumentacija uz prijavu

Uz popunjeni prijavni obrazac, nevladine organizacije su dužne dostaviti:

* **fotokopiju rješenja o upisu u Registar NVO (ako se prijavljuje na javni konkurs sa partnerskom organizacijom, dostavlja se i za partnersku organizaciju);**
* **fotokopiju Statuta u kojemu su definisani ciljevi i djelatnost, odnosno oblast djelovanja NVO (ako se prijavljuje na javni konkurs sa partnerskom organizacijom, dostavlja se i za partnersku organizaciju);**
* **fotokopiju akta o podnesenoj prijavi za prethodnu fiskalnu godinu poreskom organu (bilans stanja i bilans uspjeha sa brojem iskaza i dostavlja se i za partnersku organizaciju, ako se prijavljuje sa partnerskom organizacijom);**
* **CV organizacije (ako se prijavljuje na javni konkurs sa partnerskom organizacijom, dostavlja se i za partnersku organizaciju);**
* **Dokaz da je u prethodne tri godine (2022., 2023., ili 2024. godine) sprovela istraživanje, izradila dokument, organizovala skup ili realizovala projekat/program u oblasti za koju se prijavljuje na Javni konkurs, potpisan od strane lica ovlašćenog za zastupanje i potvrđen pečatom NVO (ako se prijavljuje na javni konkurs sa partnerskom organizacijom, dostavlja se i za partnersku organizaciju);**
* **izjavu da će NVO prije potpisivanja ugovora obavijestiti komisiju o eventualnim dodijeljenim sredstvima za isti projektni program od drugih državnih organizacionih jedinica;**
* **izjavu potpisanu od strane ovlašćenog lica za zastupanje i predstavljanje NVO da za projekat/program sa kojim aplicira nije dobio sredstva od istog ili drugog donatora u predhodnoj godini;**

Za projekte/programe koji podrazumijevaju saradnike, potrebno je dostaviti i:

* **sporazum o saradnji / saglasnost / mišljenje / preporuku ili drugi odgovarajući akt institucije s kojom će se sarađivati na projektu/programu.**

## Gdje, kada i kako podnijeti prijavu na javni konkurs

**Popunjeni obrazac prijave uz obavezne priloge, neophodno je dostaviti u dva (2) primjerka u štampanoj verziji i jednom (1) primjerku u elektronskoj formi na USB-u ili CD-u, u sadržaju istovjetnom štampanom primjerku.**

Na USB-u ili CD-u je potrebno snimiti skeniran obrazac prijave i budžeta (bez pratećih dokumenata) koji se skenira nakon potpisivanja od strane lica za zastupanje NVO i pečatiranja pečatom organizacije, u sadržaju istovjetnom štampanom primjerku.

Kompletnu dokumentaciju, uključujući i USB ili CD, treba poslati isključivo **poštom, preporučenom pošiljkom**, na adresu:

|  |
| --- |
| **MINISTARSTVO LJUDSKIH I MANJINSKIH PRAVA**  **Bulevar Svetog Petra Cetinjskog br. 130**  **81000 Podgorica**  **sa napomenom: NE OTVARATI – prijava na Javni konkurs (uz navođenje broja Javnog konkursa i naziva javnog konkursa na koji se NVO** **prijavljuje)** |

**Rok za podnošenje prijava na Javni konkurs je ponedeljak, 12. maj 2025. godine.**

**Prijave dostavljene nakon navedenog roka neće biti razmatrane.**

**Ručno popunjene prijave takođe neće biti razmatrane.**

**U razmatranje će biti uzeti samo projekti/programi koji su dostavljeni na propisanom obrascu prijave, sa potrebnom dokumentacijom i u roku, odnosno koji zadovoljavaju uslove propisane konkursom.**

|  |  |
| --- | --- |
| ***Pitanja u vezi s ovim konkursima mogu se postaviti elektronskim putem najkasnije do petka, 30. aprila 2025. godine, na sljedeće e-mail adrese:*** | |
| Za oblast: Zaštita i promovisanje prava manjinskih naroda i drugih manjinskih nacionalnih zajednica | [fikret.lulanaj@mmp.gov.me](mailto:fikret.lulanaj@mmp.gov.me) |
| Za oblast: Zaštita lica sa invaliditetom | [milica.rajkovic@mmp.gov.me](mailto:milica.rajkovic@mmp.gov.me) i [jelena.djurisic@mmp.gov.me](mailto:jelena.djurisic@mmp.gov.me) |
| Za oblast: Rodna ravnopravnost | [m.maksimovic@mmp.gov.me](mailto:m.maksimovic@mmp.gov.me) |
| Za oblast: Zaštita i promovisanje ljudskih i manjinskih prava, zaštita prava Roma/Romkinja i Egipćana/Egipćanki | [ramiz.sahman@mmp.gov.me](mailto:ramiz.sahman@mmp.gov.me) |
| Za oblast: Zaštita i promovisanje ljudskih i manjinskih prava- zaštita i unapređenje ljudskih prava LGBTI osoba u Crnoj Gori | [tanja.mrakovic@mmp.gov.me](mailto:Tanja.mrakovic@mmp.gov.me) |
| Za oblast: Zaštita i unapređenje ljudskih i manjinskih prava – Interkulturalizam | [kristijan.dukaj@mmp.gov.me](mailto:Kristijan.dukaj@mmp.gov.me) |

# PROVJERA PRIJAVLJENIH PROJEKATA/PROGRAMA

## Administrativna provjera prijava

Prvu fazu obrade prijava vrši **Komisija Ministarstva** koja provjerava **da li sve primljene prijave ispunjavaju formalne uslove javnog konkursa**. Nakon te administrativne provjere, prijave se razvrstavaju u tri grupe:

* **Prvu grupu** čine prijave koje ispunjavaju sve uslove propisane konkursom i koje ispunjavaju uslove za drugu fazu, odnosno bodovanje od strane nezavisnih procjenjivača.
* **Drugu grupu** čine prijave koje nijesu ispunile neki od formalnih uslova konkursa koji je eliminatoran, zbog čega se isključuju iz daljg postupka.
* **Treću grupu** čine prijave koje nijesu uredne i potpune, ali koje imaju manje nedostatke koje je moguće otkloniti, pa se nevladinim organizacijama daje mogućnost da u određenom roku te nedostatke otklone.

## Objavljivanje Liste NVO koje nijesu dostavile urednu i potpunu prijavu

Komisija **u roku od 15 dana od dana završetka Javnog konkursa,** na internet stranici Ministarstva i portalu e-uprave, **objavljuje Listu nevladinih organizacija koje nijesu dostavile urednu i potpunu prijavu**, uz ukazivanje na utvrđene nedostatke koji se odnose na prijavu, odnosno potrebnu dokumentaciju.

Nevladina organizacija sa Liste dužna je da otkloni utvrđene nedostatke u roku od pet dana od dana objavljivanja liste. **Ako se utvrđeni nedostaci ne otklone, prijava se odbacuje.**

Komisija može tražiti samo ispravku manjih grešaka i nedostataka uočenih kod prijave. Naime, greške u prijavi koje je moguće ispraviti jesu manje tehničke greške odnosno propusti, koji nimalo ne utiču na kvalitet prijave na javni konkurs (poput nedostatka pečata na nekoj od izjava u prijavi, nedostatka Statuta NVO, određenog priloga itd.). Izmjene i dopune odgovora u prijavnom obrascu, kao i svih elemenata koji utiču na kriterijume i bodovanje nijesu moguće, jer bi se time narušilo načelo ravnopravnog odnosa prema svim učesnicima javnog konkursa.

Nakon izvršenih dopuna prijava od strane nevladinih organizacija i pregleda dopuna dokumentacije od strane Komisije, završava se faza administrativne provjere prijava. U dalji postupak procjene ulaze samo one prijave čiji su manji nedostaci ispravljeni u dodatnom roku, koje sadrže svu potrebnu dokumentaciju i ispunjavaju propozcije konkursa. Dakle, prijave iz treće grupe svrstavaju se u jednu od prve dvije grupe – prijave koje se prosljeđuju na bodovanje nezavisnim procjenjivačima ili prijave koje se odbacuju/isključuju iz dalje obrade.

# BODOVANJE I RANGIRANJE PROJEKATA/PROGRAMA

## Bodovanje od strane nezavisnih procjenjivača

Bodovanje svakog predloženog projekata/programa vrše **dva nezavisna procjenjivača sa Liste koju je, na osnovu javnog poziva, utvrdilo nadležno ministarstvo.**

Nezavisni procjenjivači su dužni ocjenjivati predložene projekte/programe prema kriterijumima propisanim Zakonom o nevladinim organizacijama („Službeni list CG“, br. 39/11 i 37/17) i mjerilima utvrđenim Uredbom o finansiranju projekata i programa nevladinih organizacija u oblastima od javnog interesa („Službeni list CG“, broj 13/18).

Na osnovu četiri kriterijuma za raspodjelu sredstava za finansiranje projekata i programa, propisanih Zakonom i šesnaest mjerila utvrđenih Uredbom, s definisanim maksimalnim brojem bodova koji se može dati za pojedino mjerilo, odnosno ukupno za pojedini kriterijum, projekti/programi se boduju na sljedeći način:

|  |  |  |
| --- | --- | --- |
| **KRITERIJUM** | **MJERILO** | **BROJ BODOVA** |
| **1. Doprinos prijavljenog projekta, odnosno programa ostvarivanju javnog interesa i realizaciji strateških ciljeva u određenoj oblasti** | 1.1. Povezanost projekta, odnosno programa sa prioritetnim oblastima od javnog interesa, definisanih strateškim dokumentima, politikama i zakonima | do 10 bodova |
| 1.2. Obrazloženje potrebe za realizacijom projekta, odnosno programa | do 5 bodova |
| 1.3. Jasno definisanje ciljnih grupa i korisnika | do 5 bodova |
| 1.4. Doprinos projekta, odnosno programa rješavanju problema ciljnih grupa i korisnika | do 5 bodova |
| 1.5. Doprinos projekta, odnosno programa u ostvarivanju javnog interesa na sjeveru i u nerazvijenim opštinama | do 5 bodova |
| 1.6. Doprinos projekta, odnosno programa regionalnom razvoju kroz korišćenje turističkih kapaciteta na sjeveru i u nerazvijenim opštinama (organizovanje obuka, seminara, radionica, okruglih stolova) | do 5 bodova |
| **UKUPNO BODOVA PO 1. KRITERIJUMU:** | | **do 35 bodova** |
| **2. Kvalitet prijavljenog projekta, odnosno programa** | 2.1. Ciljevi projekta, odnosno programa jasni, dostižni, mjerljivi i realni a predložene aktivnosti osmišljene tako da vode ka ostvarenju ciljeva | do 10 bodova |
| 2.2. Projekat, odnosno program sadrži jasan plan za praćenje i procjenu uspješnosti | do 5 bodova |
| 2.3. Usklađenost predloženog iznosa sredstava sa planiranim aktivnostima i opravdanost traženog iznosa sredstava | do 10 bodova |
| 2.4. Održivost projekta, odnosno programa jasno određena | do 5 bodova |
| **UKUPNO BODOVA PO 2. KRITERIJUMU:** | | **do 30 bodova** |
| **3. Kapacitet nevladine organizacije da realizuje prijavljeni projekat, odnosno program** | 3.1. Povezanost predloženog projekta, odnosno programa sa prethodnim aktivnostima te organizacije i misijom te organizacije | do 10 bodova |
| 3.2. Broj projekata, odnosno programa koje je u prethodnoj kalendarskoj godini ta organizacija realizovala u oblasti za koju se prijavila po javnom konkursu i iznos sredstava za nihovu realizaciju | do 5 bodova |
| 3.3. Broj i kvalifikacije lica koja su u radnom odnosu u toj organizaciji, kao i broj drugih radno angazovanih lica u toj organizaciji, posebno onih koji će biti angažovani na realizaciji projekta, odnosno programa (po osnovu ugovora o volonterskom radu, ugovora o djelu i sl.) | do 5 bodova |
| 3.4. Godišnji prihodi te organizacije u posljednje tri godine | do 5 bodova |
| 3.5. Relevantnost partnerske nevladine organizacije uključene u programsku i finansijsku realizaciju projekata, odnosno programa | do 5 bodova |
| **UKUPNO BODOVA PO 3. KRITERIJUMU:** | | **do 30 bodova** |
| **4. Transparentnost rada nevladine organizacije** | 4.1 Dostupnost podataka o radu i finanaijskom poslovanju nevladine organizacije na sopstvenoj ili uslužnoj internet stranici, kao i društvenim mrežama | do 5 bodova |
| **UKUPNO BODOVA PO 4. KRITERIJUMU:** | | **do 5 bodova** |
| **UKUPAN BROJ BODOVA ZA PROJEKAT/PROGRAM:** | | **do 100 bodova** |

Svaki nezavisni procjenjivač sačinjava bodovnu listu koja sadrži: **broj bodova po svakom od mjerila, odnosno kriterijuma s obrazloženjem dodijeljenih bodova, ukupan broj ostvarenih bodova za projekat/program i završni komentar**.

Bodovnu listu nezavisni procjenjivač dostavlja Komisiji, **koja utvrđuje konačan broj bodova za svaki projekat/program, tako što zbir ukupnog broja bodova dva nezavisna procjenjivača dijeli sa dva.**

## Utvrđivanje Rang liste projekata/programa

Na osnovu konačnog broja bodova, koji se utvrđuje na osnovu bodovanja dva nezavisna procjenjivača za svaki projekat/program, **Komisija utvrđuje rang listu projekata/programa**.

Prilikom odlučivanja o raspodjeli sredstava za finansiranje projekata/programa, **sa rang liste se neće uzeti u razmatranje**, oni projekti/programi koji su bodovani:

* **brojem bodova manjim od 50% od ukupnog broja propisanih bodova za osnovna četiri kriterijuma** (odnosno manje od 50 bodova)
* **brojem bodova koji je manji od 50% propisanog maksimalnog broja bodova za 1. kriterijum: *doprinos prijavljenog projekta, odnosno programa ostvarivanju javnog interesa i realizaciji strateških ciljeva u određenoj oblasti*** (odnosno manje od 17,5 bodova).

## Revidiranje budžeta

Prilikom donošenja odluke, Komisija vodi računa o:

* visini potrebnih sredstava za finansiranje svakog pojedinačnog projekta/programa u odnosu na ukupan iznos sredstava opredijeljenih za raspodjelu i
* broju bodova utvrđenih za svaki projekat/program.

U slučaju kad projekat/program nevladine organizacije ne može biti finansiran u iznosu sredstava koji je naveden u prijavi, Komisija će od nevladine organizacije tražiti **izjašnjenje o tome da li sa manje dodijeljenih sredstava može realizovati projekat, odnosno program.** Izjašnjenje se dostavlja Komisiji u pisanom obliku, u roku od deset dana od dana traženja izjašnjenja. Projekat, odnosno program biće finansiran ukoliko se nevladina organizacija izjasni da sa manje dodijeljenih sredstava može realizovati taj projekat, odnosno program. U tom slučaju, nevladina organizacija dužna je da dostavi **revidirani budžet projekta/programa** s odgovorajućim iznosom koji će joj se dodijeliti.

# ODLUKA O RASPODJELI SREDSTAVA I ZAKLJUČIVANJE UGOVORA

Odluka o raspodjeli sredstava sadrži **podatke o projektima/programima koji će biti finansirani i iznosu sredstava za finansiranje svakog od tih projekata/programa pojedinačno i mora biti obrazložena.**

Odluka o raspodjeli sredstava **dostaviće se učesnicima konkursa** i objaviće se na internet stranici Ministarstva [www.gov.me/mmp](http://www.gov.me/mmpu), kao i na portalu e-uprave.

Prilikom donošenja Odluke, biće objavljen i spisak prijava za koje je tokom administrativne provjere od strane Komisije konstatovano da nijesu ispunile propozicije konkursa, s odgovarajućim obrazloženjem.

Na osnovu Odluke o raspodjeli sredstava, **Komisija zaključuje sa nevladinom organizacijom ugovor** o načinu isplate i korišćenja sredstava, izvještavanju i nadzoru nad realizacijom projekta/programa za koji su dodijeljena sredstva, **u roku od 30 dana od dana objavljivanja Odluke.**

O mjestu i terminu potpisivanja ugovora, nevladine organizacije kojima su dodijeljena sredstva za finansiranje projekta/programa po ovom konkursu biće blagovremeno obaviještene.

**Napomene:**

* Nevladine organizacije kojima se Odlukom odobre sredstva za finansiranje projekta/programa, prije potpisivanja ugovora će biti u obavezi da otvore poseban žiro račun (u skladu sa preporukom Državne revizorske institucije) koji će se koristiti isključivo za uplate i isplate vezane za finansiranje projekta/programa po Javnom konkursu.
* Isplata sredstava za finansiranje projekta/programa će se vršiti u dvije tranše, u skladu sa preporukom Državne revizorske institucije, što će se preciznije definisati Ugovorom o finansiranju projekta.

1. U smislu Zakona o nevladinim organizacijama („Službeni list CG“, br. 39/11 i 37/17):

   * **projekat** predstavlja skup aktivnosti u oblastima od javnog interesa, koje se realizuju u periodu koji nije duži od jedne godine
   * **program** predstavlja dugoročni plan razvoja organizacije i sprovođenja aktivnosti u oblastima od javnog interesa u periodu koji nije duži od tri godine.

   [↑](#footnote-ref-1)
2. Sjeverni region, u skladu sa Zakonom o regionalnom razvoju („Službeni list CG“, br. 20/11, 26/11, 20/15 i 47/19), čine opštine: Andrijevica, Berane, Bijelo Polje, Gusinje, Kolašin, Mojkovac, Petnjica, Plav, Plužine, Pljevlja, Rožaje, Šavnik i Žabljak. Za razvijenost opština vidjeti: Pravilnik o utvrđivanju liste stepena razvijenosti jedinice lokalne samouprave („Službeni list CG", br. 151/22). [↑](#footnote-ref-2)
3. Obrazac je propisan Pravilnikom o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs („Službeni list CG“, broj 14/18). [↑](#footnote-ref-3)